Kertši sild

Krimmi sild suunab siia; Krimmi silla kohta Moskvas vaata artiklist Krimmi sild (Moskva)


Kertši väina sild (ka Krimmi sild) on auto- ja raudteesild üle Kertši väina, mis ühendab Venemaa poolt 2014. aastal okupeeritud ja annekteeritud Krimmi poolsaart Ukrainas Tamani poolsaarega Krasnodari krais Venemaal. 

 Ajalugu 
Kertši väina silla rajamise ettepanekuid oli tehtud juba 20. sajandi algusest saadik. Teise maailmasõja ajal 1943. aastal ehitas Natsi-Saksamaa üle Kertši väina köisraudtee ning alustas ka maantee ja raudtee ehitamist. Ehitus jäid aga pooleli ning sild lasti Saksa vägede taandumisel õhku. NSV Liit püstitas säilinud ehitusmaterjalidest seejärel Kertši raudteesilla pikkusega 4,5 km. Ajutise ehitisena kavandatud ning projekteerimis- ja ehitusvigade tõttu oli sild nõrga konstruktsiooniga ning sai aga 1945. aasta veebruari lõpus tõsiselt kahjustada Aasovi mere tuulte mõjul silla vastu surutud jää tõttu.Мост через Керченский пролив. Кудюкин М. М., Архивировано 12 августа 2019 года. Ajutise silla taastamise plaanist loobuti ja silla jäänused demonteeriti. 1947. aastal otsustati rajada püsiv sillakonstruktsioon raudtee ja kahe sõiduraja jaoks. 1950. aastal silla rajamise ehitustööd siiski peatati ning arendati välja Kertši väina parvlaevaületus.  

1990. aastate alguses kuulutati välja Kertši väina transpordiprojekti (silla ja kahe tunneli) konkurss. Krimmi võimud uskusid, et see projekt parandab kontakte Venemaaga. Sillaehituse küsimust arutati Ukraina valitsuses 2006. aastal ning riikide peaministrite tasemel ka 2008. aastal. Россия и Украина договорились строить мост через Керченский пролив. Дата обращения: 21 мая 2018.

Ukraina president Viktor Janukovõtš ja Venemaa president Dmitri Medvedev sõlmisid 25. aprillil 2010 kokkuleppe ehitada üle Kertši väina sild.Azarov creates group for bridging the Kerch Strait, Kyiv Post, 9. august 2010 Sama aasta 26. novembril koostasid Venemaa ja Ukraina ühiste kavatsuste memorandumi silla ehitamiseks üle Kertši väina.Russia, Ukraine to construct bridge across Kerch Strait, Kyiv Post, 26. november 2010Янукович и Медведев договорились соединить Крым с Россией. Дата обращения: 21 мая 2018. Kavandatud arendus aga katkes pärast seda, kui toimus Krimmi annekteerimine Venemaa poolt.Глава Минтранса: Россия приостановила переговоры с Украиной по проекту Керченского моста. ТАСС (28 февраля 2014).

Veebruaris 2014. aastal andis Venemaa valitsus riiklikule tee-ehitusettevõttele Avtodor ülesande teha silla tasuvusuuring. Märtsis 2014 tegi peaminister Dmitri Medvedev Avtodorile korralduse luua silla ehituse teostuseks tütarettevõte.Medvedev Signs Decree Creating Contractor for Kerch Strait Bridge Project The Moscow Times, 4. märts 2014 Maksumuseks arvestati 212,5 miljardit rubla 2015. aasta hindades. 

Silla ehitus algas 2015. aastal, autosild valmis 2018. aastal ja raudteesild 2019. aastal. Sild avati sõiduautode ja busside liikluseks ametlikult 16. mail 2018. Esimese sõidu tegi veoauto roolis president Vladimir Putin. Silla maksumus oli 3,6 miljardit dollarit. Selle kogupikkus on 19 km ja see on pikim Venemaal läbi aegade ehitatud sild.Russia pushes back Putin's bridge to annexed Crimea by a year. Reuters, (13 апреля 2016). Mõnedel andmetel on see ka Euroopa pikim sild.Putin opens 12-mile bridge between Crimea and Russian mainland. The Guardian, (15 мая 2018). 

Esimesel ekspluatatsiooniaastal (16. maist 2018 kuni 15. maini 2019) ületas silla 5 miljonit sõidukit (sh ligi 500 000 veoautot ja üle 60 000 bussi), mis oli enam kui kolm korda suurem Kertši parvlaevaülesõidu vastavast näitajast kogu 2017. aasta kohta (1,6 miljonit sõidukit).Почти пять миллионов машин уже пересекли Крымский мост. Газета.Ru. Дата обращения: 26 мая 2019.  

Silla Krimmi-poolsel osal toimus Venemaa-Ukraina sõja ajal 2022. aasta 8. oktoobri varahommikul plahvatus, süttis rong ja purunes kaks autotee sõidurada. 

Uued plahvatused Kertši sillal leidsid aset 2023. aasta 17. juulil, kui said purustusi silla autotee kaks sildeava, kuid silla raudtee osa ei saanud kahjustada.Ukraine claims responsibility for new attack on key Crimea bridge. CNN (17 июля 2023).

 Tulevikuplaanid 
Ukraina võimud teatasid 2023. aasta aprillis, et Ukraina plaanib pärast Krimmi vabastamist Kertši silla hävitada.

Viited

 Välislingid 

 kerch-most.ru: Silla mitteametlik koduleht (vene keeles)
 Silla ehitamise projekt
 Vene Föderatsiooni valitsuse määrus 30. jaanuar 2015, nr 118-r
 Ukraine war latest: Explosion causes only Crimea-Russia bridge to collapse - BBC News, 8. oktoober 2022
 Krimmi sild - Putini lemmikprojekt ja sõjaline varustustee EPL 17. juuli 2023

Kategooria:Krimm
Kategooria:Ukraina sillad
Kategooria:Venemaa sillad